stanford-oval/wikipedia huggingface dataset:
תמרורים בישראל
לוח התמרורים בישראל > תמרורי איסורים והגבלות 401–441

תמרור 401 - כביש סגור - בשני הכוונים - בפני כל רכב. הוצב תמרור מעל הרמזור – הנסיעה ישר אסורה.
תמרור 402 - אסורה הכניסה לכל רכב.
תמרור 403 - מחסום: הדרך חסומה. הוצב תמרור המורה על כוון, מותר להתקדם רק בכוון המצוין בתמרור.
תמרור 404 - מחסום לפני מפגש מסילת ברזל: נמצא המחסום בשלב הורדה, עליה או במצב אופקי, עצור לפניו ואל תמשיך בדרך, כל עוד המחסום נמצא במצב זה.
תמרור 405 - אסורה הכניסה לכל רכב מנועי.
תמרור 406 - אסורה הכניסה לרכב מנועי מסחרי שמשקלו הכולל המותר בטונות עולה על הרשום בתמרור.
תמרור 407 - אסורה הכניסה לרכב המוביל חומר מסוכן החייב בסימון על פי דין, למעט אספקת דלק וגז.
תמרור 408 - אסורה הכניסה לרכב מנועי, למעט רכב דו-גלגלי.
תמרור 409 - אסורה הכניסה לאופנוע.
תמרור 410 - אסורה הכניסה לרכב עבודה ולטרקטור.
תמרור 411 - אסורה הכניסה לבעלי חיים.
תמרור 412 - אסורה הכניסה לאופניים.
תמרור 413 - אסורה הכניסה להולכי רגל.
תמרור 414 - אסורה הכניסה להולכי רגל, לרכב עבודה, לטרקטור, לבעלי חיים, או לאופניים; הוראות התמרור יחולו על המשתמשים כמצוין בו ומספרם לא יעלה על שלושה.
תמרור 414 - אסורה הכניסה להולכי רגל, לרכב עבודה, לטרקטור, לבעלי חיים, או לאופניים; הוראות התמרור יחולו על המשתמשים כמצוין בו ומספרם לא יעלה על שלושה.
תמרור 415 - אסורה הכניסה לכל רכב, שמשקלו הכולל המותר בטונות עולה על הרשום בתמרור.
תמרור 416 - אסורה הכניסה לרכב שגבהו כולל המטען עולה על מספר המטרים הרשום בתמרור.
תמרור 417 - אסורה הכניסה לרכב שרחבו כולל המטען עולה על מספר המטרים הרשום בתמרור.
תמרור 418 - אזור אסור ללימוד נהיגה.
תמרור 419 - קצה האזור האסור ללימוד נהיגה.
תמרור 420 - אסור לעקוף או לעבור על פניו של רכב מנועי הנע על יותר משני גלגלים באותו כיוון נסיעה.
תמרור 421 - קצה קטע הדרך שעליו חל איסור העקיפה.
תמרור 422 - אסור לרכב שמשקלו הכולל המותר עולה על ארבעה טון לעקוף או לעבור על פניו של רכב מנועי הנע על יותר משני גלגלים באותו כיוון נסיעה.
תמרור 423 - קצה קטע הדרך שעליו חל איסור העקיפה.
תמרור 424 - אזור דרכים עירוניות.
תמרור 425 - קצה אזור דרכים עירוניות.
תמרור 426 - מהירות מיוחדת: אסורה הנסיעה במהירות העולה על מספר הקמ"ש הרשום בתמרור.
תמרור 427 - קצה הקטע של מהירות מיוחדת.
תמרור 428 - אסורה הפניה ימינה בפניה הקרובה. הוצב תמרור מעל הרמזור, אסורה הפנייה לרבות פניית פרסה.
תמרור 429 - אסורה הפניה שמאלה, בפניה הקרובה. הוצב תמרור מעל הרמזור, אסורה הפנייה לרבות פניית פרסה.
תמרור 430 - אסורה פנית פרסה לימין בפניה הקרובה.
תמרור 431 - אסורה פנית פרסה לשמאל בפניה הקרובה.
תמרור 432 - אסורה חניית רכב בדרך בצד שבו הוצב התמרור.
תמרור 433 - אסורה כל עצירה וחניה של רכב בדרך בצד שבו הוצב התמרור, אלא אם דרוש הדבר למילוי הוראות כל דין.
תמרור 434 - קצה קטע הוראות התמרורים 432, 433 בלבד.
תמרור 435 - אזור אסור לחנית רכב שמשקלו הכולל המותר עולה על 10,000 ק"ג.
תמרור 436 - קצה האזור האסור לחניית רכב מסחרי שמשקלו הכולל המותר עולה על 10,000 ק"ג.
תמרור 437 - חנייה בלעדית לרכב של נכה הנושא תג נכה מקורי תקף, בעת שהרכב משמש את הנכה שלו ניתן התג.
תמרור 438 - עצור! ביקורת מכס.
תמרור 439 - תמרור למסר מחייב שלגביו אין תמרור בלוח התמרורים. הוצב התמרור מתחת ובצמוד לתמרור אחר – יחול האמור בו בתוספת לתמרור שמעליו ובצמוד לו.
תמרור 440 - אזור שבו אסורה הכניסה לרכב מזהם, לפי חוק אוויר נקי, התשס"ח-2008, לפי חוק העזר המקומי שחל בתחום הרשות המקומית שבה מוצב התמרור.
תמרור 441 - קצה האזור שבו אסורה הכניסה לרכב מזהם.
לוח התמרורים בישראל > תמרורי תחבורה ציבורית 501–516

תמרור 504 - התנועה בכוון המסומן בחץ הלבן מותרת לכל כלי הרכב. לרכב שנסיעתו הותרה לפי תמרור 501 מותרת גם הנסיעה בכוון הנגדי.
תמרור 505 - תחנת אוטובוסים ציבוריים ורכבים בקווי שירות. העצירה בהתאם למפורט בתמרור. על גב התמרור יירשם האמור בו באותה המתכונת בשפה אחרת. שולב סמל "נכה" – האוטובוסים בקו זה הותאמו לאנשים עם מוגבלות; שולב סמל "רכבת" - הקו מוביל אל תחנת רכבת; שולב סמל "קווי תחבורה ציבורית בשעות הלילה" – האוטובוסים בקו זה פועלים בשעות הלילה.
לוח התמרורים בישראל > תמרורי רמזורים ובקרת נתיבים 701–729

תמרור 701 - אור אדום: עצור! הוצב תמרור הוריה בצורת חץ או חצים מעל הרמזור, יחול האמור בו על התנועות המסומנות בתמרור. סומן קו עצירה – עצור לפני קו העצירה, סומן מעבר חציה – עצור לפני מעבר החציה, לא סומן קו עצירה או מעבר חציה – עצור בסמוך לרמזור הקרוב. אסור לעבור את קו העצירה או את מעבר החציה או להיכנס לצומת כל עוד האור האדום דולק.
תמרור 702 - אור אדום ואור צהוב יחד: עצור כאמור ב-701 עד להופעת אור ירוק. אסור לעבור את קו העצירה או את מעבר החצייה או להיכנס לצומת כל עוד האור האדום והאור הצהוב דולקים יחד. היכון לנסיעה עם התחלף האור.
תמרור 703 - אור ירוק: התקדם. מותר לנסוע ישר, ימינה, שמאלה או פרסה אלא אם תמרור הוריה המורכב מעל לרמזור מורה אחרת. אם מופיע אור ירוק מהבהב – האור הירוק מסתיים ועומד להופיע האור הצהוב 705. בחירת הנתיבים תהיה על פי המסומן על ידי סימון 813 או 926.
תמרור 705 - אור צהוב: עצור כאמור ב-701. אם אינך יכול לעצור לפני הצומת בבטחה או שנכנסת אליו, השלם את מעבר הצומת ופנהו מיד כאמור ב-703 או 704.
תמרור 706 - אור צהוב מהבהב: התקדם בזהירות תוך שמירת הוראות כל דין, בחירת הנתיבים תהיה על פי המסומן על ידי סימון 813 או 926. הוצב הרמזור ליד מעבר חציה להולכי רגל או לרוכבי אופנים - תן להולך הרגל או לרוכב האופניים לחצות בבטחה את הכביש.
תמרור 723 (שמאל) - נתיב סגור: אסור לנסוע בנתיב שמעליו הוצב תמרור זה, ממקום הצבת התמרור ועד תמרור 426פ או 724 או 724פ או עד הצומת הקרוב. תמרור 724 (ימין) - נתיב פתוח: מותר לנסוע בנתיב שמעליו הוצב תמרור זה.
תמרור 723פ - נתיב סגור: אסור לנסוע בנתיב שמעליו הוצב תמרור זה, ממקום הצבת התמרור ועד תמרור 426פ או 724 או 724פ או עד הצומת הקרוב.
תמרור 724פ - נתיב פתוח: מותר לנסוע בנתיב שמעליו הוצב תמרור זה.
תמרור 718 - דמות הולך רגל עומד בצבע אדום: אל תתחיל בחציית הכביש ואם אתה נמצא בכביש פנהו מיד.
תמרור 719 - דמות הולך רגל בצבע ירוק: מותר לחצות את הכביש בזהירות.
תמרור 720 - צורת אופניים בצבע אדום: אל תתחיל בחציית הכביש ואם אתה נמצא בכביש פנהו מיד. תמרור 721 - צורת אופניים בצבע ירוק: מותר לחצות את הכביש בזהירות.
תמרור 727 (שמאלי) - אור אדום; עצור ! הוצב תמרור הוריה בצורת חץ או חצים מעל הרמזור, יחול האמור בו על התנועות המסומנות בתמרור; סומן קו עצירה – עצור לפני קו העצירה; סומן מעבר חציה – עצור לפני מעבר החציה; לא סומן קו עצירה או מעבר חציה – עצור בסמוך לרמזור הקרוב; אסור לעבור את קו העצירה או את מעבר החציה או להיכנס לצומת כל עוד האור האדום דולק. תמרור 728 (ימני) - אור ירוק – התקדם; מותר לנסוע ישר, ימינה, שמאלה או פרסה, אלא אם כן תמרור הוריה המורכב מעל הרמזור מורה אחרת. תמרור 729 (אמצעי) - אור צהוב; עצור כאמור בתמרור 727; אם אינך יכול לעצור לפני הצומת בבטחה או שנכנסת אליו, השלם את מעבר הצומת ופנהו מיד כאמור בתמרור 728.
לוח התמרורים בישראל > תמרורי סימון על פני הדרך 801–821

תמרור 805 - קו קטעים צפוף בצבע לבן - אזהרה לפני הופעת קו הפרדה רצוף כפול: עבור לנתיב הימני לפני התחלת קו ההפרדה הרצוף הכפול.
לוח התמרורים בישראל > תמרורים באתר עבודה 901–935

תמרור 901 - אתר עבודה בדרך. סע על פי הסימון בצבע כתום, אם סומן.
תמרור 902 - קצה אתר עבודה.
תמרור 903 - אזהרה והדרכה בעקומה חדה: האט והמשך רק בכוון המסומן בחיצים שעל התמרור, עבור לפני התמרור.
תמרור 904 - אזהרה והדרכה בצומת קמץ: האט והמשך רק בכוונים המסומנים בחיצים שעל התמרור, עבור לפני התמרור.
תמרור 905 - הכביש הולך וצר משני צדדיו.
תמרור 906 - הכביש הולך וצר מצד ימין.
תמרור 907 - הכביש הולך וצר מצד שמאל.
תמרור 908 - מעבר צר או מכשול: הוצב התמרור בצד אחד של הדרך בלבד, פירושו מכשול באותו צד של הדרך. הקוים האלכסוניים מוטים מטה כלפי מרכז הנתיב הסמוך.
תמרור 909 - תנועה דו-סטרית.
תמרור 910 - שינוי במספר הנתיבים: מספר הנתיבים בכביש הולך וגדל מימין.
תמרור 911 - שינוי במספר הנתיבים: מספר הנתיבים בכביש הולך וגדל משמאל.
תמרור 912 - שינוי במספר הנתיבים: מספר הנתיבים בכביש הולך וקטן מימין.
תמרור 913 - שינוי במספר הנתיבים: מספר הנתיבים בכביש הולך וקטן משמאל.
תמרור 914 - הסטת תנועה.
תמרור 914 - הסטת תנועה.
תמרור 915 - תמרור לאזהרה, להוריה, לאיסור או להודעה רק למסר שלגביו אין תמרור בלוח התמרורים. הוצב התמרור מתחת ובצמוד לתמרור אחר – יחול האמור בו בתוספת לתמרור שמעליו ובצמוד לו.
תמרור 916 - במרחק הנקוב במטרים, יחול האמור בתמרור שמעליו או בתוכו הוצב.
תמרור 917 - לאורך הקטע שלפניך במטרים, יחול האמור בתמרור שמעליו.
תמרור 929 - מחסום: הדרך חסומה. הוצב תמרור המורה על כוון, מותר להתקדם רק בכוון המצוין בתמרור.
תמרור 935 - מפרץ לעצירה במצב חירום באתר עבודה.
תמונות נוספות של תמרורים ישראליים

ישראל
תמרור עצור היסטורי שאינו בשימוש כיום.
השוואת תמרורי ישראל לתמרורי מדינות אחרות

| שם התמרור | ישראל | שוודיה | בריטניה | אירלנד | ארצות הברית |
| --- | --- | --- | --- | --- | --- |
| עצור |   |  |  |  |  |
רמזור הולכי רגל: 
| אזהרה |  |  |  |  |   |
| הוריה |  |   |  |  |  |
| איסור |  |  |  |  |   |
מודיעין: 
| חניה |  |  |  |  |   |
הערות שוליים

↑  הודעת התעבורה (קביעת לוח תמרורים), תשע"א-2010, באתר "נבו"
↑  דברי הסבר ללוח התמרורים 2010 בקובץ PDF של משרד התחבורה והבטיחות בדרכים
↑  שלומי דיאז, ‏שפת סימנים חדשה בכביש, באתר "ישראל היום", 27 בינואר 2011
לואיס פרסונס

לואיס אליפלט פרסונס (באנגלית: Lewis Eliphalet Parsons ;‏ 28 באפריל 1817 –  8 ביוני 1895) היה מושל אלבמה ה-19, שמונה לתפקידו כמושל זמני על ידי נשיא ארצות הברית, אנדרו ג'ונסון בתום מלחמת האזרחים האמריקאית, וכיהן בתפקידו מיוני ועד דצמבר 1865.
ראשית חייו

לואיס פרסונס נולד במחוז ברום שבמדינת ניו יורק. הוא התחנך בבתי ספר ציבוריים ולמד משפטים במשרדו של פרדריק טלמיידג' בניו יורק ובמשרדיו של ג. ו. וודוורד בפנסילבניה. ב-1840 הוא עבר לטלדיגה שבאלבמה, שם הוא עסק בעריכת דין יחד עם אלכסנדר וייט. ב-1856 וב-1860 הוא היה חבר בחבר האלקטורים ובשנים 1859 ו-1865 חבר בבית הנבחרים של אלבמה. פרסונס לחם בשורות צבא הקונפדרציה כלוטננט בקרב מנפורד הקצר שהתנהל ליד טלדיגה באפריל 1865.
מושל אלבמה

באפריל 1865 חל שינוי משמעותי בממשלה האזרחית של אלבמה בשל כניעת צבא הקונפדרציה. גנרל ג'ורג' הנרי תומאס קיבל פקודה לנהל את ענייני המדינה עד למינוי ממשלה זמנית. הנשיא אנדרו ג'ונסון מינה את פרסונס כמושל זמני של אלבמה ב-21 ביוני 1865. מעשהו הראשון כמושל היה להשיב על כנם את החוקים של 1861, למעט אלו שנגעו לעבדות. הוא הורה על עריכת בחירות לבחירת נציגים לוועידה חוקתית שהתכנסה ב-12 בספטמבר 1865. הוועידה ביטלה את החלטת הפרישה של אלבמה, ביטלה את החובות שנוצרו כתוצאה מהמלחמה, ביטלה את העבדות, וקבעה מועד לבחירות לפקידי הממשל ולנציגי המדינה לקונגרס. פרסונס ניסה לרכוש את "ידית המחבת" (החלק הצפון-מערבי) של פלורידה עבור אלבמה, צעד שהצית שמועות שהייתה לו גישה למצבור זהב של הקונפדרציה. פרסונס סיים את כהונתו כמושל ב-13 בדצמבר 1865, עם השבעתו לתפקיד של רוברט פטון. הוא נבחר לסנאט של ארצות הברית, אך המפלגה הרפובליקנית סירבה לאפשר לו לאייש את התפקיד. הוא גם שימש כתובע פדרלי מחוזי של צפון אלבמה.
לואיס פרסונס נפטר בטלדיגה ב-8 ביוני 1895. הוא נטמן בבית הקברות אוק היל שבעיר.
הערות שוליים

↑  Presidential Proclamation No. 43, 21 June 1865, 13 Stat. 767
| --- | --- |
בקרת זהויות :  GND: 1175434299  VIAF: 178154801886656310007   WorldCat (עם VIAF): 178154801886656310007
רומא

ערך זה עוסק בעיר רומא. אם התכוונתם לפירושים אחרים, ראו .
רוֹמָא (באיטלקית ולטינית: ‏Romaקובץ:It-Roma.ogg‏Ⓘ‏, נקראת גם רוֹמי בעברית) היא בירת איטליה. העיר משתרעת על פני שתי גדותיו של נהר הטִיבֶּר באזור לאצְיוֹ. בעברה הייתה הבירה של הרפובליקה הרומית ואחר כך של האימפריה הרומית ששלטה על שטחים נרחבים באירופה ומסביב לים התיכון. לאחר התמוטטות האימפריה המשיכה רומא לשמש כמרכז של הדת הנוצרית הקתולית, וכן כמרכז תרבותי, כלכלי, פוליטי ותיירותי ברמה עולמית. ברומא נמצאת קריית הוותיקן, שהיא המדינה היחידה בעולם שתחומה בתוך עיר.
מפת רומא העתיקה בזמן האימפריה הרומית: במפה, הפורום הרומאי וקולוסיאום
ברומא עצמה מתגוררים כ-2.7 מיליון תושבים, והיא העיר הרביעית המאוכלסת ביותר באיחוד האירופי. במטרופולין של רומא מתגוררים 4,355,725 תושבים, והיא המטרופולין המאוכלסת ביותר באיטליה. מרכז העיר פרוש בין שבע גבעות ממזרח לטיבר. מצדו השני של הנהר מצויה גבעת הוותיקן, אשר שייכת גם היא לרומא. מסביב למרכז הצפוף פרושים פרוורים ברדיוס גדול מהעיר. בין הפרוורים פזורים שדות חקלאיים ושטחים פתוחים רבים, חלקם בטווח של קילומטרים ספורים מהמרכז.
סמלה של העיר רומא מכיל את ראשי התיבות SPQR. ראשי תיבות אלו, שהיו גם סמל הלגיונות של האימפריה הרומית, מסמלים את האמרה הלטינית: Senatus Populusque Romanus – "הסנאט והעם של רומא". ראשי תיבות אלו מופיעים במקומות רבים בעיר כולל עמודים ומכסי ביוב.
נכון ליולי 2023, ראש העיירה הוא רוברטו גואלטיירי.
היסטוריה > רומא העתיקה

העיר רומא הוקמה באמצע המאה ה-8 לפני הספירה על ידי בני שבט הלאטינים. בני השבט התיישבו באזור הפורה ליד נהר הטיבּר בתחילת האלף הראשון לפני הספירה. פרנסתם העיקרית הייתה חקלאות. התושבים נקראו רומאים על שם עירם, ושפתם הייתה לטינית – על שם השבט. בחפירות בעיר רומא, נתגלו התיישבויות שקדמו לרומאים, שהחלו בתקופת האבן.
לפי המסורת הרומאית, נוסדה העיר ב-21 באפריל בשנת 753 לפנה"ס על ידי רוֹמוּלוּס שרצח תוך כדי כך את אחיו התאום, רֶמוּס. רומולוס הקים את העיר בגבעת הפאלאטיום, במקום בו ניצלו שניהם על ידי זאבה שהניקה אותם לאחר שהונחו בסל על נהר הטיבר במצוות אמוליוס דודם. הזאבה המיניקה ושני התינוקות הם הסמל של העיר רומא עד היום. לפי המסורת, העיר בה נולדו רמוס ורומולוס נוסדה על ידי איניאס בן אחת ממשפחות המלוכה בעיר טרויה שנדד באיטליה אחרי נפילתה של עירו.
ברבות הימים התפתחה העיר רומא והשתלטה על כל שטח איטליה. בהמשך, במהלך המאה ה-2 לפנה"ס גיסותיה של העיר ביססו את שליטתה ברוב אגן הים התיכון ואירופה תוך שהם מייצאים את התרבות והשפה הלטינית של בני רומא.
במאה הראשונה והשנייה לספירה גדלה אוכלוסיית רומא באופן ניכר. חלק מהמצטרפים לתושביה היו עבדים או שבויי מלחמה שהובאו לעיר והועבדו בה וחלק אחר היו מהגרים מרצון שהגיעו מכל רחבי האימפריה, כולל יהודים שחיזקו את הקהילה היהודית הקיימת בעיר.
בשנת 313 פרסם קיסר רומא קונסטנטינוס את צו מילאנו שהפך את דת הנצרות האסורה לדת מותרת באימפריה וייסד את הכנסייה הקתולית שמרכזה ברומא. בכך הפכה העיר להיות מרכז הדת הנוצרית שתמשיך להשפיע עליה ולקבע אותה כמרכז עולמי עד העת החדשה. בשנת 391 הפכה הנצרות ל"דת המדינה", הדת הרשמית של הקיסרות הרומאית.
בשנת 395 פוצלה האימפריה הרומית בין האימפריה הרומית המזרחית שנודעה יותר מאוחר לאחר קצה, בכנוי אימפריה הביזנטית והאימפריה הרומית המערבית שרומא המשיכה לשמש כמרכזה. אימפריה זו התפרקה במהלך המאה החמישית ורומא נשלטה על ידי מלכים אוסטרוגותים שישבו צפונית לה. מלכים אלו היו בני שבטים גרמאנים גותים שהתיישבו בצפון איטליה.
המאה השישית הייתה הרסנית לעיר רומא. היא עברה כמה פעמים מידי המלכים האוסטרוגותים לידי האימפריה הביזנטית. תוך כדי הכיבושים היא נבזזה ומעמדה הכלכלי והצבאי דעך. בהמשך אותה מאה גם פגעה בעיר מגפה.
היסטוריה > מנפילת האימפריה לעיר האפיפיורים

בשנת 598 נחתם הסכם שלום שהכיר באפיפיור כ"פטריארך של רומא" ובכך הקנה לעיר מעמד מוגן ועצמאי.
בשנים שלאחר מכן, עם העברת שטחים לשליטה ישירה של האפיפיורים, הפכה רומא לבירת מדינת האפיפיור. בין המבנים העתיקים שהועברו לרשות האפיפיור במאה השביעית היה הפנתאון, שהפך לכנסיית "סנטה מריה רוטונדה", אך הכל ממשיכים לכנותו הפנתאון של רומא.
במשך כל ימי הביניים הייתה רומא נתונה באופן רשמי לשליטת האפיפיור אף על פי שבפועל היו מאבקי כוח בין האפיפיורים לאצולה המקומית ולקיסר של האימפריה הרומית הקדושה, ששטחיה היו חופפים במידה רבה לגרמניה של המאה ה-21, אשר ראתה בנצרות הקתולית וברומא את מקור סמכותה והייתה מחויבת להגן על הכנסייה. שני אירועים בולטים חרגו מהסדר הזה במהלך ימי הביניים. הראשון מביניהם היה העברת מקום מושבם של האפיפיורים לאביניון שבצרפת ביוזמת האפיפיור קלמנס החמישי למשך חמישים שנה והשני היה מרד שפרץ בניסיון לא מוצלח לכונן ברומא רפובליקה בשנת 1434.
שלטון האפיפיורים קיבע את מעמדה של רומא כמרכז הנצרות וכמוקד כוח פוליטי. כתוצאה מכך הייתה העיר גם מרכז כלכלי ותרבותי. בעוד פירנצה הייתה מרכז הרנסאנס רומא הייתה מרכז תקופת הבארוק שטבעה את חותמה על הארכיטקטורה של העיר לאורך המאה ה-17.
היסטוריה > איחוד איטליה

שלטון האפיפיורים ברומא הופרע לראשונה מאז ימי הביניים כאשר כוננה בעיר רפובליקה קצרת יומין בשנת 1798 בעקבות המהפכה הצרפתית.
בשנת 1848, שנת "אביב העמים" החלו ברחבי חצי האי האיטלקי מרידות מקומיות כנגד אוסטריה ששלטה בצפון איטליה וכנגד נסיכויות מקומיות. בהשראת מרידות אלו הוקמה ברומא, פעם נוספת "הרפובליקה הרומית". גם רפובליקה זו לא האריכה ימים והיא הסתיימה בחזרתו של האפיפיור מלווה בצבא הצרפתי שהתגייס למשימה מכיוון שנשיא צרפת, לואי נפוליאון (לימים שינה שמו לנפוליאון השלישי) היה זקוק לתמיכת הקתולים.
זרעי המרידות השפיעו על איחוד איטליה במהלך שנות ה-60 של המאה ה-19. בגלל ההגנה הצרפתית על מדינת האפיפיור, נמנעו מובילי האיחוד, ויטוריו אמנואלה השני, וליצדו קאבור וגריבלדי, לכלול בו את רומא וכך כללה הממלכה החדשה את כל חצי האי מלבד ליבו, רומא.
מלחמת צרפת–פרוסיה שפרצה בשנת 1870 החלישה את צרפת ואפשרה לצבא האיטלקי לכבוש את רומא ולספח אותה לממלכת איטליה. רק שנה לאחר כיבושה הוכתרה רומא באופן רשמי כבירת איטליה המאוחדת לאחר שפירנצה נשאה בתואר זה במשך מספר שנים.
המעמד של האפיפיור, ו"מדינת האפיפיור" שלו נשאר לא מוגדר במשך כ-60 שנים. האפיפיור הכריז על עצמו כ"אסיר בוותיקן" בעוד המדינה האיטלקית לא מתנכלת לו, אבל גם לא מכירה בקיומו או בריבונותו. ב-1922 עלה בניטו מוסוליני לשלטון באיטליה לאחר המצעד על רומא. תחת משטרו הכירה איטליה בוותיקן בהסכמים הלטרניים משנת 1929. מ"מדינת האפיפיור" ששלטה ברוב איטליה במשך אלף שנים, נותרה רק עיר קטנה בשטח של 440 דונם.
מאז איחוד איטליה עד למלחמת העולם השנייה גדלה אוכלוסיית רומא מ-212,000 ליותר ממיליון נפש. ב-4 ביוני 1944 שוחררה רומא והייתה הבירה הראשונה של מדינות הציר שנתפסה על ידי בעלות הברית.
גאוגרפיה > גאוגרפיה פיזית

רומא ממוקמת גאוגרפית במחוז לאציו שבמרכז איטליה על נהר הטיבר. ההתיישבות המוקדמת התפתחה על גבעות שפנו אל גדות הנהר שליד אי הטיבר. רומא בתקופת המלכים, נבנתה על שבע גבעות: גבעת אוונטינו, גבעת צ'ליו, גבעת הקפיטולין, גבעת אסקווילינו, גבעת הפאלאטיום, גבעת קווירינאלה וגבעת וימינאלה. את רומא המודרנית חוצה גם נהר אניאן, הזורם אל הטיבר מצפון למרכז ההיסטורי של העיר. הגובה של החלק המרכזי של רומא נע בין 13 מ' מעל גובה פני הים (בבסיס הפנתאון) ל-139 מ' מעל גובה פני הים (בפסגת מונטה מריו).
שטח העיר משתרע עד לחוף הדרום-מערבי של שכונת אוסטיה שברובע 10, למרות שמרכז העיר נמצא במרחק של כ-24 ק"מ בפנים הארץ מהים הטירני. השטח הכולל של רומא משתרע על כ-1,285 קמ"ר, והוא כולל שטחים ירוקים רבים. רומא היא העיר החקלאית הגדולה באירופה, עם שטח חקלאי של כ-517 קמ"ר, השווה לכ-40% מכלל השטח העירוני.
גאוגרפיה > עיור

האוכלוסייה העירונית באיטליה מהווה 72% מסך האוכלוסייה הכללית. שיעור העיור באיטליה מהווה 0.27% קצב שינוי שנתי (הערכה לשנים 2020–2025). גודל האוכלוסייה באזורים עירוניים מרכזיים: רומא (בירת איטליה) - 4.316 מיליון תושבים, מילאנו - 3.155 מיליון, נאפולי - 2.179 מיליון, טורינו - 1.802 מיליון, ברגמו - 913,000, פלרמו - 850,000. התפלגות האוכלוסייה: למרות דפוס ייחודי עם צפון תעשייתי ודרום חקלאי, קיימת חלוקה שווה למדי של אוכלוסייה בכל רחבי המדינה, עם אזורי חוף, עמק הפו ואזורים עירוניים (במיוחד רומא, מילאנו ונאפולי), המושכים אוכלוסיות צפופות יותר (הנתונים נכונים לשנת 2023).
גאוגרפיה > פארקים וגנים

פארקים עירוניים ושמורות טבע מכסים שטח גדול ברומא, ולעיר יש את אחד מהשטחים הירוקים הגדולים מבין בירות אירופה. החלק הבולט ביותר במרחב הירוק הזה מיוצג על ידי המספר הגדול של וילות וגנים מעוצבים שנוצרו על ידי האצולה האיטלקית. בעוד שרוב הפארקים המקיפים את הוילות נהרסו במהלך תנופת הבנייה של סוף המאה ה-19, חלקם נותרו. הבולטים שבהם הם וילה בורגזה, וילה אדה ווילה דוריה פמפילי. וילה דוריה פמפילי נמצאת ממערב לגבעת ג'יאניקולו, ושטחה כ-1.8 קמ"ר. וילה סקיארה נמצאת על הגבעה, עם מתקני שעשועים לילדים ואזורי הליכה מוצלים. באזור הסמוך של טרסטוורה, הגן הבוטני של רומא הוא מרחב ירוק קריר ומוצל. ההיפודרום הרומי הישן (קירקוס מקסימוס) הוא עוד שטח ירוק גדול: יש בו מעט עצים, אבל הוא משקיף על גבעת הפאלאטיום וגן הוורדים. בקרבת מקום נמצאת וילה צ'לימונטנה השופעת, קרובה לגנים המקיפים את מרחצאות קרקלה. גן וילה בורגזה הוא המרחב הירוק הגדול והידוע ביותר ברומא, עם גלריות לאמנות מפורסמות. הגנים של פיאצה דל פופולו והמדרגות הספרדיות משקיפים על גבעת פינסיאן ווילה מדיצ'י. ברומא יש גם מספר פארקים אזוריים שמקורם הרבה יותר עכשוויי, כולל הפארק האזורי פינטו והפארק האזורי דרך אפיאן. בנוסף יש גם שמורות טבע במרציגליאנה ובאחוזת קסטלפורציאנו.
גאוגרפיה > אקלים

ברומא ובאזור המטרופולין שורר אקלים ים תיכוני (סיווג אקלים בשיטת קפן), עם קיץ חם ויבש וחורף מתון ולח. הטמפרטורה השנתית הממוצעת היא מעל C°‏ 21 ביום ו-C°‏ 9 בלילה. בחודש הקר ביותר, ינואר, הטמפרטורה הממוצעת היא C°‏ 12.6 ביום ו-C°‏ 2.1 בלילה. בחודש החם ביותר, אוגוסט, הטמפרטורה הממוצעת היא C°‏ 31.7 ביום ו-C°‏ 17.3 בלילה. דצמבר, ינואר ופברואר הם החודשים הקרים ביותר, עם טמפרטורה יומית ממוצעת של כ-C°‏ 8. הטמפרטורות במהלך החודשים הללו נעות בדרך כלל בין C°‏ 10 ל-C°‏ 15 במהלך היום ובין C°‏ 3 ל-C°‏ 5 בלילה, כאשר תקופות קרות או חמות יותר מתרחשות לעיתים קרובות. הטמפרטורה הגבוהה ביותר שנרשמה אי פעם ברומא הייתה C°‏ 42.9, ב-18 ביולי 2023.
שלג הוא נדיר, עם שלג קל או סופות המתרחשות בחלק מהחורפים, בדרך כלל ללא הצטברות. ירידות שלג גדולות מתרחשות במקרים נדירים מאוד (האחרונים ביותר היו ב-1986, 2012 ו-2018). הלחות היחסית הממוצעת היא 75%, נעה בין 72% ביולי ל-77% בנובמבר. טמפרטורות הים משתנות משפל של C°‏ 13.9 בפברואר לשיא של C°‏ 25.0 באוגוסט.
| אקלים בנמל התעופה רומא-צ'אמפינו: גובה: 129 מ', נורמליות 1991–2020, קיצוניות 1944–הווה> חודש.שיא טמפרטורה מרבית (C°).טמפרטורה יומית מרבית ממוצעת (C°).טמפרטורה יומית מזערית ממוצעת (C°).שיא טמפרטורה מזערית (C°).משקעים ממוצעים (מ"מ) | אקלים בנמל התעופה רומא-צ'אמפינו: גובה: 129 מ', נורמליות 1991–2020, קיצוניות 1944–הווה> ינואר.20.8.12.0.3.4.−11.0.7.40 | אקלים בנמל התעופה רומא-צ'אמפינו: גובה: 129 מ', נורמליות 1991–2020, קיצוניות 1944–הווה> פברואר.23.0.13.0.3.4.−6.9.7.48 | אקלים בנמל התעופה רומא-צ'אמפינו: גובה: 129 מ', נורמליות 1991–2020, קיצוניות 1944–הווה> מרץ.26.6.15.8.5.9.−6.5.7.48 | אקלים בנמל התעופה רומא-צ'אמפינו: גובה: 129 מ', נורמליות 1991–2020, קיצוניות 1944–הווה> אפריל.30.0.18.8.8.6.−2.4.7.42 | אקלים בנמל התעופה רומא-צ'אמפינו: גובה: 129 מ', נורמליות 1991–2020, קיצוניות 1944–הווה> מאי.34.2.22.3.12.6.1.8.5.54 | אקלים בנמל התעופה רומא-צ'אמפינו: גובה: 129 מ', נורמליות 1991–2020, קיצוניות 1944–הווה> יוני.39.3.28.1.16.7.5.6.3.38 | אקלים בנמל התעופה רומא-צ'אמפינו: גובה: 129 מ', נורמליות 1991–2020, קיצוניות 1944–הווה> יולי.39.7.31.0.19.3.9.1.2.16 | אקלים בנמל התעופה רומא-צ'אמפינו: גובה: 129 מ', נורמליות 1991–2020, קיצוניות 1944–הווה> אוגוסט.40.6.31.6.19.8.9.3.2.20 | אקלים בנמל התעופה רומא-צ'אמפינו: גובה: 129 מ', נורמליות 1991–2020, קיצוניות 1944–הווה> ספטמבר.40.0.26.7.16.0.4.3.6.00 | אקלים בנמל התעופה רומא-צ'אמפינו: גובה: 129 מ', נורמליות 1991–2020, קיצוניות 1944–הווה> אוקטובר.32.0.22.2.12.4.0.8.7.32 | אקלים בנמל התעופה רומא-צ'אמפינו: גובה: 129 מ', נורמליות 1991–2020, קיצוניות 1944–הווה> נובמבר.26.1.16.9.8.5.−5.2.8.84 | אקלים בנמל התעופה רומא-צ'אמפינו: גובה: 129 מ', נורמליות 1991–2020, קיצוניות 1944–הווה> דצמבר.21.2.12.7.4.7.−6.6.9.44 | אקלים בנמל התעופה רומא-צ'אמפינו: גובה: 129 מ', נורמליות 1991–2020, קיצוניות 1944–הווה> שנה.40.6.21.0.10.9.−11.0.74.03 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: NOAA, טמפרטורות קיצוניות בטוסקנה
כלכלה

רומא היא מרכז פיננסי ותרבותי מרכזי באיחוד האירופי והבין-לאומי. כבירת איטליה, רומא מארחת את כל המוסדות העיקריים של האומה, לרבות נשיאות הרפובליקה, הממשלה (והמשרדים היחידים שלה), הפרלמנט, בתי המשפט העיקריים, והנציגים הדיפלומטיים של כל המדינות וקריית הוותיקן. מוסדות בין-לאומיים רבים ממוקמים ברומא, בעיקר תרבותיים ומדעיים, כגון, האקדמיה האמריקאית, בית הספר הבריטי (BSR), אקדמיית צרפת, המכון השוודי והמכון הגרמני לארכאולוגיה (DAI). ישנן גם סוכנויות מיוחדות של האו"ם, כמו ארגון המזון והחקלאות (FAO). רומא מארחת גם ארגונים פוליטיים ותרבותיים בין-לאומיים וכלל עולמיים, כגון הקרן הבין-לאומית לפיתוח חקלאי (IFAD), תוכנית המזון העולמית (WFP), מכללת נאט"ו להגנה (NDC) והמרכז הבין-לאומי לחקר שימור ושיקום נכסי תרבות (ICCROM).
על פי מחקר GaWC של ערי עולם, רומא דורגה לשנת 2024 כעיר "בטא +". העיר דורגה ב-2014 במקום ה-32 במדד הערים העולמי, הגבוה ביותר באיטליה.
שיעור האבטלה הוא אחד הנמוכים ביותר בכל ערי הבירה של האיחוד האירופי. כלכלת רומא צמחה בסביבות 4.4% מדי שנה וממשיכה לצמוח בקצב גבוה יותר בהשוואה לכל עיר אחרת באיטליה. משמעות הדבר היא שאם רומא הייתה מדינה, היא הייתה המדינה ה-52 העשירה בעולם לפי תוצר מקומי גולמי, קרוב לגודלה של מצרים. נכון לשנת 2021, למטרופולין רומא היה תוצר של 163.461 מיליארד דולר, ו-38,765 דולר לנפש.
למרות שכלכלת רומא מאופיינת בהיעדר תעשייה כבדה, והיא נשלטת במידה רבה על ידי מגזרי שירותים, חברות טכנולוגיה עילית (IT, תעופה וחלל, ביטחון, טלקומוניקציה), מחקר, אופנה, בנייה, פעילויות מסחריות (בעיקר בנקאות) ותיירות. פיתוח התיירות הוא מאוד דינמי וחשוב ביותר לכלכלתה. נמל התעופה הבין-לאומי של רומא, פיומיצ'ינו, הוא הגדול באיטליה, והעיר מארחת את המשרדים הראשיים של הרוב המכריע של החברות האיטלקיות הגדולות, כמו גם את המטה של חמש מתוך 500 החברות הגדולות בעולם: אנל, אני, אסיקורציוני ג'נרלי, אינסטה סאנפאולו ויוניקרדיט (נכון לשנת 2024).
מוסדות להשכלה גבוהה, רדיו, טלוויזיה ותעשיית הקולנוע ברומא מהווים חלקים חשובים בכלכלה: רומא היא המרכז של תעשיית הקולנוע האיטלקית, הודות לאולפני צ'ינצ'יטה, הפועלים מאז שנות ה-30. העיר מהווה גם מרכז לבנקאות וביטוח וכן לתעשיות אלקטרוניקה, אנרגיה, תחבורה ותעופה וחלל. מטה חברות וסוכנויות בין-לאומיות רבות, משרדי ממשלה, מרכזי כנסים, אתרי ספורט ומוזיאונים ממוקמים ברובעי העסקים העיקריים של רומא: מרכז התערוכות העולמיות ברומא (EUR); הטורינו (דרומה יותר מה-EUR); המגליאנה; פארקו דה מדיצ'י-לורנטינה ועמק טיבורטינה לאורך ויה טיבורטינה העתיקה.
על פי דירוג רשימת הערים העשירות בעולם שפרסמה חברת ייעוץ ההגירה הנלי אנד פרטנרס בתחילת 2024, רומא היא העיר ה-25 בדירוג המקומות המועדפים ביותר על עשירי העולם. נכון ל-2024 גרים בה מעל 57,600 מיליונרים ומתוכם 10 מוגדרים כמיליארדרים.